Juuj a máme tu koniec týždňa a s ním spojený koniec nášho týždna slovenskej módy. Moje predstavy boli fotiť na lúke plnej púpav, dopadlo to tak, že púpava stihla odkvitnúť. :( Tento rok sme nestihli snežienky, magnóliu, unikol nám čerešňový sad, kde sme chceli piknikovať, snáď bude už len lepšie. :) Dnes sme fotili čiapočku od firmy Juuj, ktorá sa objavila u nás na blogu v príspevku Malý hasič (link)., V ich ponuke sa už nenachádza, ale určite nájdete niečo, čo vám padne do oka.
Značka JUUJ vznikla v roku 2014, prišla na trh s kvalitnými čiapkami, nákrčníkmi, teplákmi, pribudli trička a aktuálne predstavili novinku šiltovky. Majiteľka hovorí ako vznikla ich značka: "v malej rodinnej firmičke a vzišla z potreby vytvoriť kvalitné, štýlové a funkčné oblečenie pre nášho synčeka a jeho malých kamarátov. Máme radi minimalizmus, šedú a čiernu farbu a "mestský look". Vecičky, ktoré vytvárame, sú skôr športové a veľmi pohodlné a ľahko kombinovateľné medzi sebou aj s inými značkami. Sú to kúsky, ktoré skvelo dotvoria každý outfit. Vyberáme si kvalitné materiály, ktoré su certifikované pre detičky do 3 rokov, takže sa nemusíte báť škodlivých farieb a chémie. Chystáme ešte kopec noviniek, tak nám držte palce :)" Musím úplne súhlasiť, značka Juuj dbá na kvalitu materiálov, jednotlivé produkty sú jednoduché, zároveň praktické, nadčasové a ľahko kombinovateľné. Uvidíme čím nás prekvapia v letnej kolekcii. :)
- mikina: H&M
- kraťasy: H&M
- tenisky: Converse
- čiapka: JUUJ